Kamu bisa jelasin ke aku soal Utusan Malaysia dalam bahasa melayu?

Utusan Malaysia () merupakan sebuah akhbar berbahasa Melayu Malaysia dan akhbar berbahasa Melayu tertua negara. Dahulu di bawah pemilikan daripada Utusan Melayu (Malaysia) Berhad, kini Utusan diterbitkan di bawah Media Mulia. Menurut laporan Biro Audit Pengedaran (ABC) pada 2004 jualan harian akhbar Utusan ialah sebanyak 256,247 naskhah tetapi pada 2009 jualan harian akhbar menjunam ke 169,548 naskhah. Sejak 2018, akhbar ini beralih saiz dari format lebar sehelai kepada tabloid.

Pada awal penerbitannya, Utusan Malaysia merupakan saluran utama penduduk Semenanjung Tanah Melayu untuk menyuarakan pendapat mereka terhadap penjajah British dan ditulis menggunakan tulisan Jawi. Kini ia telah dicetak menggunakan huruf Rumi. Beberapa agensi berita telah melaporkan bahawa Utusan Malaysia akan menutup operasi pada 21 Ogos 2019 akibat masalah kewangan, namun tidak disahkan. Utusan secara rasminya menamatkan operasinya pada 9 Oktober 2019, selepas 80 tahun diterbitkan. Telah dilaporkan bahawa Utusan akan diterbitkan semula pada 1 November 2019 selepas syarikat Aurora Mulia milik Syed Mokhtar Al-Bukhary memperoleh majoriti saham dalam anak syarikat Utusan, Dilof Sdn. Bhd., bagaimanapun, penerbitan tersebut tidak dilaksanakan.

Susulan penutupan akhbar itu, Menteri Pembangunan Usahawan Redzuan Yusof, mengumumkan bahawa Utusan Malaysia akan membuat kemunculan semula pada 2020. Akhbar itu telah dilancarkan semula pada 20 Julai 2020.